stanford-oval/wikipedia huggingface dataset:
Ampumahiihdon maailmancup 2018–2019
Maailmancupin tulokset > Miehet > Kokonaiskilpailu

Tilanne
| Sij>  |  | Pisteet |
| --- | --- | --- |
|  1.  |   Johannes Thingnes Bø  |  1 262  |
| 2. |  Aleksandr Loginov | 854 |
| 3. |  Quentin Fillon Maillet | 843 |
| 4. |  Simon Desthieux | 831 |
| 5. |  Arnd Peiffer | 802 |
| 6. |  Tarjei Bø | 724 |
| 7. |  Benedikt Doll | 705 |
| 8. |  Simon Eder | 701 |
| 9. |  Julian Eberhard | 695 |
| 10. |  Lukas Hofer | 694 |
Maailmancupin tulokset > Naiset > Kokonaiskilpailu

Tilanne
| Sij>  |  | Pisteet |
| --- | --- | --- |
| 1. |  Dorothea Wierer | 925 |
| 2. |  Lisa Vittozzi | 882 |
| 3. |  Anastasija Kuzmina | 875 |
| 4. |  Marte Olsbu Røiseland | 866 |
| 5. |  Hanna Öberg | 741 |
| 6. |  Paulína Fialková | 687 |
| 7. |  Kaisa Mäkäräinen | 673 |
| 8. |  Denise Herrmann | 611 |
| 9. |  Franziska Preuß | 572 |
| 10. |  Monika Hojnisz | 568 |
Venäjä sijoittui alun perin naisten maacupissa kaudella 2018–2019 sijalle neljä. Syksyllä 2019 paljastuneen Margarita Vasilevan dopingtapauksen vuoksi venäläisurheilijan tulokset kuitenkin mitätöitiin. Tämän seurauksena Venäjän pisteet laskivat siten, että se putosi maacupin sijalle kuusi. Lisäksi Venäjä putosi viesticupissa sijan, sillä sen kymmenes sija Canmoren viestissä hylättiin.
Maailmancupin tulokset > Sekaviesti

Tilanne
| Sij>  |  | Pisteet |
| --- | --- | --- |
| 1. |  Norja | 306 |
| 2. |  Ranska | 281 |
| 3. |  Italia | 266 |
| 4. |  Saksa | 264 |
| 5. |  Ruotsi | 238 |
| 6. |  Venäjä | 226 |
| 7. |  Itävalta | 225 |
| 8. |  Ukraina | 221 |
| 9. |  Sveitsi | 202 |
| 10. |  Tšekki | 190 |
Saavutukset > Ensimmäinen maailmancupin osakilpailuvoitto

Aleksandr Loginov, 26, viidennellä kaudellaan, Oberhofin sprintissä
Quentin Fillon Maillet, 26, kuudennella kaudellaan, Anterselvan yhteislähdössä
Vetle Sjåstad Christiansen, 26, seitsemännellä kaudellaan, Park Cityn sprintissä
Dmytro Pidrutšnyi, 27, seitsemännellä kaudellaan, Östersundin MM-kilpailujen takaa-ajossa
Julija Džyma , 28, seitsemännellä kaudellaan, Pokljukan normaalimatkalla
Marte Olsbu Røiseland, 28, seitsemännellä kaudellaan, Nové Měston sprintissä
Lisa Vittozzi, 23, viidennellä kaudellaan, Oberhofin sprintissä
Franziska Preuß, 24, kuudennella kaudellaan, Ruhpoldingin yhteislähdössä
Markéta Davidová, 22, kolmannella kaudellaan, Anterselvan sprintissä
Hanna Öberg, 23, kolmannella kaudellaan, Östersundin MM-kilpailujen normaalimatkalla
Saavutukset > Ensimmäinen maailmancupin osakilpailun palkintopallisija

Johannes Kühn, 27, kuudennella kaudellaan, 2. Pokljukan normaalimatkalla
Vetle Sjåstad Christiansen, 26, seitsemännellä kaudellaan, 3. Hochfilzenin takaa-ajossa
Martin Ponsiluoma, 23, toisella kaudellaan, 3. Nové Měston sprintissä
Sebastian Samuelsson, 21, toisella kaudellaan, 3. Oberhofin sprintissä
Roman Rees, 25, kolmannella kaudellaan, 3. Park Cityn sprintissä
Vladimir Iliev, 31, kolmannellatoista kaudellaan, 2. Östersundin MM-kilpailujen normaalimatkalla
Markéta Davidová, 21, kolmannella kaudellaan, 3. Pokljukan normaalimatkalla
Hanna Öberg, 23, kolmannella kaudellaan, 3. Nové Měston takaa-ajossa
Ingrid Landmark Tandrevold, 22, neljännellä kaudellaan, 2. Ruhpoldingin yhteislähdössä
Clare Egan, 31, viidennellä kaudellaan, 3. Holmenkollenin yhteislähdössä
Dorothea Wierer voitti naisten kokonaiskilpailun ensimmäistä kertaa urallaan.
François-Louis Tremblay

François-Louis Tremblay (s. 13. marraskuuta 1980 Alma, Quebec) on kanadalainen kaukalopikaluistelija.
Tremblay on voittanut urallaan useita arvokisamitaleja. Olympialaisissa hän on voittanut Kanadan joukkueessa 5 000 metrin viestin olympiakultaa Salt Lake Cityssä 2002 ja Vancouverissa 2010 sekä hopeaa Torinossa 2006. 500 metrillä hän on voittanut hopeaa Torinossa ja pronssia Vancouverissa.
Useiden MM-mitalien lisäksi hän on voittanut vuoden 2000 Hyvän tahdon kisoista kultaa 500 metrillä, 1 000 metrillä ja 5 000 metrin viestissä.
Saavutuksia

Olympiakultaa 5 000 metrin viestissä 2002
Olympiahopeaa 500 metriltä ja 5 000 metrin viestikisasta 2006
Olympiakulta 5 000 metrin viestissä ja pronssia 500 metrillä 2010
MM-kultaa 500 metriltä 2005 ja 2006
MM-kultaa 5 000 metrin viestistä 2006
MM-hopeaa 1 500 metriltä 2005
MM-hopeaa 3 000 metriltä 2006
MM-hopeaa 500 metriltä ja 5 000 metrin viestistä 2007
MM-pronssia 1 500 metriltä ja kokonaiskilpailussa 2005
MM-pronssia kokonaiskilpailussa 2006
Kultaa vuoden 2000 Hyvän tahdon kisoista 500, 1 000 metrillä ja 5 000 metrin viestissä
Georg F. Janson

Georg Fredrik Janson (19. toukokuuta 1886 Pietari – 31. lokakuuta 1966 Porvoo) oli suomalainen diplomi-insinööri ja Tampereen teknillisen opiston yliopettaja.
Jansonin vanhemmat olivat kultaseppä Gustaf Ferdinand Janson ja Maria Emelia Sjöblom. Hän pääsi ylioppilaaksi 1904 Helsingin ruotsalaisesta normaalilyseosta ja suoritti insinööritutkinnon Polyteknillisessä opistossa 1907. Janson suoritti jatko-opintoja Karlsruhessa ja Wienissä.
Janson toimi sähköinsinöörinä Helsingissä 1907–1910. Hän oli Teknillisen korkeakoulun assistenttina 1911–1912 ja hän oli Tampereen teknillisessä opistossa opettajana 1916–1923 ja yliopettajana 1923–1950. Janson oli Tampereen kaupungin sähkölaitoksen hallituksen puheenjohtajana 1919–1926 ja hän toimi myös konsultoivana insinöörinä. Janson toimi aikaisemmin Voima- ja Polttoainetaloudellisen Yhdistyksen käyttöinsinöörinä ja hän suunnitteli sähkölaitoksia eri puolille Suomea.
Georg Janson oli naimisissa vuodesta 1911 Gerda Wilhelmina Salinin kanssa.
Teoksia

Vexelströmkommutatormotorer med Magnetiseringsmaskin: en teoretisk undersökning. Helsingfors 1914
Om shuntmotorer för växelström. Tammerfors 1916
Sähkölaitosten taloudellinen suunnittelu. WSOY 1931
Sähkölaboratoriotyöt 1. Tampereen Teknillisen Opiston Oppilasyhdistys, Tampere 1948
Sähkölaboraatiot 2. Tampere 1948
Aiheesta muualla

Taulua vasten Georg F. Janson, Harppi ja ratas : Tampereen teknillisen opiston oppilasyhdistys r.y.:n julkaisu, 01.01.1939, nro 2, s. 7, Kansalliskirjaston digitaaliset aineistot
Gigbag

Gigbag
Gigbag (tai gig bag) on pehmustettu kantopussi instrumenteille, useimmiten kitaroille ja bassokitaroille. Monissa gigbageissa on tasku musiikkivälineille, kuten kaapeleille tai plektroille. 
Sitä voi käyttää joko repun lailla tai kantaa kantokahvasta.
Giger

Giger on seuraavien henkilöiden sukunimi:
Albert Giger (1946–2021), sveitsiläinen maastohiihtäjä
Daniel Giger (s. 1949), sveitsiläinen miekkailija
H. R. Giger (1940–2014), sveitsiläinen kuvataiteilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Fyysinen trauma

Tajutonta potilasta siirretään ambulanssiin.
Fyysinen trauma tarkoittaa fyysistä ulkoisten tekijöiden aiheuttamaa vammaa, jonka vakavuus voi vaihdella lievästä henkeä uhkaavaan.
Traumapotilaalla tarkoitetaan yleensä potilasta, joka kärsii vakavasta tai hengenvaarallisesta fyysisestä vammasta, jonka seurauksena voi olla esimerkiksi šokki, elintoimintojen pettäminen tai kuolema.
Monivammapotilas

Monivammapotilaalla tarkoitetaan potilasta, jolla on useammassa kuin yhdessä kehon osassa vammoja, jotka yhdessä tai erikseen voivat olla henkeä uhkaavia. Monivamman aiheuttaja on suurienergiainen tapaturma, yleisimmin tieliikenneonnettomuus, putoaminen tai työtapaturma. Monivammapotilas hoidetaan kuten muutkin traumapotilaat.
92 potilasta sisältäneen suomalaisen tutkimuksen mukaan kaikkein vaikeimminkin loukkaantuneista henkiin jääneistä ja ennen vammautumistaan työkykyisistä monivammapotilaista peräti 72 % palasi aikanaan työhön.
Aiheesta muualla

Wikimedia Commonsissa on kuvia tai muita tiedostoja aiheesta .
Trauma.org
American Trauma Society
Society of Trauma Nurses
Akuttjournalen.com - The Scandinavian Journal of Trauma, Resuscitation and Emergency Medicine
George Kittle

| George Kittle |
| --- | --- |
 Kittle vuonna 2019
Henkilötiedot
Syntynyt: 9. lokakuuta 1993 (ikä 31) Madison, Wisconsin
Kansalaisuus:   Yhdysvallat
Amerikkalaisen jalkapallon pelaaja
Pituus:  193 cm
Paino:  113 kg
Pelipaikka:  Sisempi laitahyökkääjä
Seura
Pelinumero:  85
Seura:  San Francisco 49ers
Sarja:  NFL
Pelaajaura
NFL-varaus:  146., 2017 San Francisco 49ers
Pääsarjaura:  2017–
George Krieger Kittle (s. 9. lokakuuta 1993, Madison, Wisconsin) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Kittle edustaa San Francisco 49ersia, joka varasi Kittlen 5. kierroksella varaustilaisuuden 146. pelaajana vuoden 2017 varaustilaisuudessa.
Ura

Kittle pelasi collegeuransa Iowan yliopistossa vuosina 2013–2016. Kahtena ensimmäisenä vuotenaan Kittlen rooli joukkueessa oli melko pieni. Vuonna 2013 hän pelasi kolmessa ottelussa ottaen vastaan viisi syöttöä ja 108 jaardia. Myös toisella kaudellaan Kittle pelasi kolme ottelua, joissa vastaanotti vain yhden syötön, jonka pituus oli 25 jaardia. Vuonna 2015 Kittlen rooli kasvoi ja hän pelasi kymmenssä ottelussa. Hän vastaanotti 290 jaardia ja 20 syöttöä. Kittle teki myös näistä kuusi touchdownia. Vuonna 2016 Kittle pelasi yhdeksän ottelua, joissa vastaanotti yhteensä 22 syöttöä, 314 syöttöjaardia ja teki neljä touchdownia.
San Francisco 49ers varasi Kittlen vuoden 2017 varaustilaisuuden 146. pelaajana viidennellä kierroksella. 49ers teki Kittlen kanssa neljän vuoden tulokassopimuksen, jonka arvo oli 2,7 miljoonaa dollaria. Kittle pelasi ensimmäisellä kaudellaan 15 runkosarjan ottelua. Hän vastaanotti näissä 515 jaardia ja 43 syöttöä. Hän teki myös kaksi touchdownia. Vuonna 2018 Kittle pelasi kaikki 16 runkosarjan ottelua vastaanottaen 88 syöttöä ja 1 377 jaardia. Kittle rikkoi tuolla määrällä yhden kauden sisemmän laitahyökkääjän vastaanotettujen jaardien ennätyksen. Hän teki myös viisi touchdownia. Hänet valittiin kauden päätteeksi Pro Bowl -otteluun. Vuonna 2019 Kittle pelasi 14 runkosarjan ottelua, sillä hän joutui jättämään kaksi ottelua väliin polvivamman takia. Kittle vastaanotti runkosarjassa 1 053 jaardia ja 85 syöttöä. Hän teki viisi touchdownia. 49ers pääsi pudotuspeleihin, jossa Kittle pelasi kaikissa kolmessa ottelussa. Hän vastanaotti näissä otteluissa 71 jaardia. Kittle valittiin toistamiseen Pro Bowliin ja ensimmäistä kertaa ensimmäiseen tähdistöjoukkueeseen.
George Tenet

| George Tenet |
| --- | --- |

Keskustiedustelun pääjohtaja
 16. joulukuuta 1996 – 11. heinäkuuta 2004  
Presidentti:  Bill Clinton George W. Bush
Edeltäjä:  John M. Deutch
Seuraaja:  Porter Goss
Keskustiedustelun varapääjohtaja
 3. heinäkuuta 1995 – 11. heinäkuuta 1997  
Presidentti:  Bill Clinton
Edeltäjä:  William O. Studeman
Seuraaja:  John A. Gordon
Henkilötiedot
Syntynyt: 5. tammikuuta 1953 (ikä 71) New York City, New York, Yhdysvallat
Puoliso:  Stephanie Glakas
Tiedot
 Nimikirjoitus
George Tenet (s. 5. tammikuuta 1953) on entinen yhdysvaltalainen keskustiedustelun johtaja CIA:ssa ja diplomatian professori Georgetownin yliopistossa. Hän toimitti CIA:n johtajan virkaa vuodesta 1997 vuoteen 2004, toiseksi pisimpään Allen Dullesin jälkeen, ja oli yksi harvoista johtajista, joka on palvellut molempien nykyhistorian yhdysvaltain pääpuolueiden vallassaolon aikaan. Vuonna 2008 hänestä tuli Allen & Company -investointipankin johtaja.
Frans Wouters

Diana ja maisema
Frans Wouters (1612–1659) oli flaamilainen barokkiaikakauden taidemaalari , joka muunsi Rubensin monumentaalisen barokkityylin (Peter Paul Rubens) pienikokoisiksi kabinettimaalauksen kontekstiin. Hän oli Walesin prinssin hovimaalari, hän toimi diplomaattisissa tehtävissä ja oli myös taidekauppias.
Elämä

Frans Wouters syntyi Lierissä (nykyään osa Belgiaa). Hän oli ensin Pieter van Avontin oppilaana Antwerpenissä vuonna 1629, mutta siirtyi työskentelemään Rubensin työhuoneelle vuonna 1634. Hänet hyväksyttiin mestariksi Pyhän Luukkaan -kiltaan seuraavana vuonna. Hän osallistui Rubensin johdolla Antwerpenin kaupungin koristeluun, kun itävaltalaiselle kardinaali Ferdinandille järjestettiin juhlallinen vastaanotto vuonna 1635.
1630-luvulla hän oli Pyhän Rooman keisari Ferdinand II: n hovimaalari, joka lähetti hänet diplomaatiksi Englantiin vuonna 1637. Seuraavana vuonna hänestä tuli Walesin prinssin (josta tuli Kaarle II) hovimaalari.  Englanissa Wouters luultavasti tapasi maanmiehensä Anthony van Dyckin, joka oli silloin Kaarle I:n hovimaalari. Palattuaan Antwerpiin vuonna 1641 hän piti edelleen yhteyttä Kaarle II:n kanssa Englannin sisällissodan ja sen jälkeenkin. Vuonna 1658 häntä kuvailtiin Kaarlen kamariherraksi ('ayuda de cámera').
Antwerpenissä hän työskenteli jälleen hänen entisen opettajansa Pieter van Avontin kanssa, lähinnä maalaamalla maisemat van Avontin maalauksiin. Hän toimi myös taidemarkkinoilla. Tässä roolissa hän avusti Rubensin jäämistön rahallisen arvon arvioinnissa. Hän avioitui vuonna 1644 Maria Donckerin kanssa, joka oli Antwerpenin rahastonhoitajan tytär. Avioliitto toi hänelle huomattavan omaisuuden. Vuonna 1648 hänestä tuli Antwerpenin Pyhän Luukkan killan dekaani. Hän oli myymässä George Villiers, (Buckinhamin 1. Herttuan), taidekokoelmaa vuonna 1648. Samoihin aikoihin Wouters alkoi työskennellä Itävallan arkkiherttua Leopold Wilhelmin palveluksessa, joka oli silloin Etelä-Alankomaiden kuvernööri ja innokas taiteen mesenaatti ja keräilijä.
Työ

Woutersin tyyli ja aiheet heijastavat hänen kansainvälisten aristokraattisten asiakkaidensa makua, jotka pitivät pienistä maalauksista, koristeellisista maisemista ja mytologisista aiheista. Hänen asiakkaansa arvostivat myös teoksia, joissa käsiteltiin alkemiaa, neljää antiikinaikaista elementtiä (maa, vesi, tuli ja kivi), viiden aistin allergorioita, ikonograafisia ja monitulkintaisia teemoja.
Hänen varhainen tyylinsä muistutti Joos de Momperin myöhäistä manierismia. Myöhemmin hän otti vaikutteita Rubensilta ja erityisesti Rubensin maisemamaalauksista. Astuttuaan arkkiherttua Leopold Williamin palvelukseen, Woutersin töissä näkyy vahvemmin Anthony van Dyckin vaikutus ja hahmot hänen maalauksissaan olivat venyneitä ja tunteellisesti ilmeikkäitä. Tällä tyylillä hän maalasi raamatullisia kohtauksia ja mytologioisia maisemia.
Aiheesta muualla

Kuvia tai muita tiedostoja aiheesta Frans Wouters Wikimedia Commonsissa
Woutersin töitä (Arkistoitu – Internet Archive) Sinebrychoffin taidemuseossa
Näön allegoria
Juomingit
Georg Forster

Muotokuva Georg Fosterista vuodelta 1781
Johann Georg Adam Forster (27. marraskuuta 1754 Nassenhuben lähellä Danzigia (nykyinen Gdańsk) – 10. tammikuuta 1794 Pariisi) oli saksalainen luonnontieteilijä, matkakirjailija  ja vallankumouksellinen. Forster syntyi Puolassa lähellä Danzigia skotlantilaisen pastorin perheeseen, ja vuonna 1766 perhe muutti Englantiin, missä nuori Georg alkoi ansaita kääntämällä tiedekirjoja englanniksi. Forster pääsi jo nuorena isänsä seurassa useille tutkimusmatkoille, joista eksoottisin oli James Cookin toinen matka Tyynellemerelle. Forsterin matkakertomus, Matkustus maailman ympäri vaikutti suuresti eurooppalaisten käsitykseen Polynesian kansoista. Hän julkaisi teoksen ensin englanniksi ja käänsi sen sitten itse saksaksi. Tämän matkakuvauksen seurauksena Forster kutsuttiin Royal Societyn jäseneksi jo 23-vuotiaana.
Eurooppaan palattuaan Forster keskittyi akateemiseen uraan, ja opetti Kasselin ja Vilnan yliopistoissa. Vuonna 1788 hänestä tuli Mainzin yliopiston pääkirjastonhoitaja. Forster kuului valistusajan saksalaisen sivistyneistön kärkinimiin, ja oli vilkkaassa kirjeenvaihdossa useiden maanmiestensä kanssa. Kun ranskalaiset valtasivat Mainzin, Forster liittyi jakobiineihin, ja oli sitten perustamassa ensimmäistä saksalaista tasavaltaa eli Mainzin tasavaltaa vuonna 1792. Forsterista tuli Mainzin lähettiläs Pariisissa. Sotaonni kääntyi, Mainz joutui preussilaisten käsiin, Forster julistettiin maanpetturiksi eikä voinut palata Saksaan, vaan kuoli Pariisissa 1794.
Teoksia

A Voyage Round the World, 1777
De plantis exculentis insularum Oceani Australis commentatio botanica (väitöskirja), 1786
Florulae insularum Australium prodromus, 1786
Des Capitain Jacob Cook's dritte Entdeckungs-Reise, 1787
Essays on the moral and natural geography, natural history and philosophy, 1789–1797
Ansichten vom Niederrhein / Views from the Lower Rhine, 1791 (matka halki Euroopan Alexander von Humboldtin kanssa
A voyage round the world, 1877; toinen laitos, toim. Nicholas Thomas & Oliver Berghof, 2000
Aiheesta muualla

Kuvia tai muita tiedostoja aiheesta Georg Forster Wikimedia Commonsissa
Avoin talous

Avoin talous tai avotalous on kansantalous, joka käy ulkomaankauppaa ja on riippuvainen ulkomaista. Esimerkiksi Suomi on avoin talous, jolle kansainväliset taloussuhteet ovat oman talouden suhteen tärkeä asia. Sen vastakohta on suljettu talous.
Avoin sukelluskypärä

Avoin sukelluskypärä on historiallinen, käytöstä poistunut sukelluslaite.
Yksinkertaisin muoto avoimesta kypärästä on noin 50 cm korkea ja 40 cm läpimitaltaan oleva metallilieriö, jonka alareunassa on tiivisteellä varustettu harteille sopiva kaulus. Yläpää on umpinainen, ja sen keskellä on takaiskuventtiilillä varustettu ilmaliitin josta vie letku pintaan. Etupuolella on vahvasta lasista tehty ikkuna. Ilma purkautuu ulos kypärän alareunasta. Kaikissa olemassa olleissa kypärissä ratkaisu on ollut erilainen, koska ne olivat uniikkikappaleita eli tehty omien tarpeiden mukaisesti. Ilmaletkun pituus ratkaisee syvyyden, johon kypärällä pääsee. Ilmaa järjestelmään toimittaa riittävän tehokas mäntäpumppu, jossa on riittävä käyttöpaine. Kypärä kiinnitetään sukeltajaan kainaloiden ali kulkevilla hihnoilla.
Tunnetuimman ensimmäisistä tällaisista rakensi William Beebe. Hän sukelsi avoimella kypärällä aina 20 metrin syvyyteen mutta luopui menetelmästä terveytensä heiketessä. Hän rakensi ensimmäiset kappaleensa riittävän suurista öljykannuista.
Myös Hans Hass kokeili tätä kypärämallia. Hän teki kokeensa ensin Elbejoessa, ja myöhemmin hän käytti tätä myös Kreikan saaristossa vedenalaisten näytteiden otossa.
Suomessa Amatördykkerklub rf rakensi 1950-luvulla oman kappaleensa joka sai nimen NEMO; sitä käytettiin joitakin aikoja, kunnes kätevämmät kannettavat sukelluslaitteet, scuba-laitteet, syrjäyttivät sen. Toimittaja Erkki Koivusalo rakensi itselleen kookkaimman kappaleen, koska hän halusi erityisesti valokuvata veden alla ja hänen avoimeen kypäräänsä mahtui kamera pään viereen. Hänenkin kokeilunsa vuosina 1950–1951 päättyivät, kun hän sai ensimmäisen itsenäisen laitteensa, saksalaisen Dräger 138 -hapenkierrättimen.
George Boolos

George Stephen Boolos (4. syyskuuta 1940 New York – 27. toukokuuta 1996 Cambridge, Massachusetts) oli yhdysvaltalainen analyyttinen filosofi ja matemaattinen loogikko, joka opetti Massachusetts Institute of Technologyssä.
Boolos tunnetaan ennen kaikkea toisen kertaluvun predikaattilogiikan kehittäjänä muun muassa Stewart Shapiron ohella. Boolos oli myös Gottlob Frege -asiantuntija.
Teoksia

Computability and Logic (yhdessä Richard Jeffreyn kanssa) (1974, 2002)
The Unprovability of Consistency: An Essay in Modal Logic (1979)
Meaning and Method: Essays in Honor of Hilary Putnam (toim.) (1990)
The Logic of Provability (1993; uusittu versio teoksesta Boolos 1979)
Logic, Logic, and Logic (toim. Richard Jeffrey ja John P. Burgess) (1998)
Aiheesta muualla

George Boolosin muistosivu, MIT (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:George Boolos
Käännös suomeksi
Georgiana Cavendish

Joshua Reynolds: Georgiana, Devonshiren herttuatar (1775-76)
Georgiana Cavendish (7. kesäkuuta 1757 – 30. maaliskuuta 1806), omaa sukua Lady Georgiana Spencer, oli Devonshiren herttuatar ja Devonshiren viidennen herttuan William Cavendishin ensimmäinen vaimo. Hänen pojastaan tuli kuudes herttua.
Devonshiren herttuatar oli tunnettu kaunotar, aikansa huomattavin muoti-ikoni ja uhkapelin harrastaja, joka keräsi ympärilleen laajan seurapiirin. Hän oli hyvin kiinnostunut politiikasta ja kannatti Whig-puoluetta. Hän teki ahkerasti vaalityötä Charles James Foxin hyväksi.
Hän sai kolme lasta aviomiehensä kanssa sekä aviottoman tyttären whig-poliitikko Charles Greyn kanssa.
Vuonna 1782 Devonshiret tutustuivat Elizabeth Fosteriin josta tuli Georgianan ystävätär ja hänen aviomiehensä rakastajatar.
Vuonna 2008 valmistunut Herttuatar-elokuva kertoo Georgiana Cavendishin elämästä Devonshiren herttuattarena. Pääosaa elokuvassa näyttelee Keira Knightley.
Aiheesta muualla

Kuvia tai muita tiedostoja aiheesta Georgiana Cavendish Wikimedia Commonsissa
Fukuokan lentoasema

Fukuokan lentoasema (jap. 福岡空港, fukuoka kūkō) (IATA: FUK, ICAO: ICAO) on kotimaanliikenteen ja kansainvälisen liikenteen lentoasema Fukuokassa, Japanissa. Se on virallisesti toisen luokan lentoasema. Lentoasema toimii tällä hetkellä täydellä kapasiteetillaan, eikä sitä voida laajentaa. Lennot loppuvat kello 22:00, jotta paikalliset saavat yörauhan ja jatkuvat taas aamulla kello 07:00.
Lentoasema sijaitsee edullisesti Fukuokan kaupungin sisällä, Hakata-kun alueella kaakkoon kaupungin keskustasta. Se on yhteydessä muuhun kaupunkiin metrolla ja moottori- ja paikallisteillä, ja matka kentältä liiketoiminta-alueille kestää alle 10 minuuttia. Kuitenkin lentoaseman sijainti lähellä kaupunkia on herättänyt kysymyksiä sen turvallisuudesta.
Fukuokan kaupunki on harkinnut kentän siirtämistä kauemmas sisämaahan tai keinotekoiselle saarelle saadakseen enemmän liikennettä mahtumaan kentälleen. Syitä tähän ovat niin turvallisuus, kuin Fukuokan haave tulla Itä-Aasian talouden ja matkustamisen keskuspisteeksi ja pormestari Hirotaro Yamasakin epäonnistunut haave tehdä Fukuokasta olympiakaupunki vuonna 2020.
Fukuokan metro

Fukuokan metron Kūkō-linjan toinen pääteasema sijaitsee lentoaseman alla. Fukuokan kaupungin keskusta on vain 10 minuutin metromatkan päässä lentoasemasta.
Lentoyhtiöt ja kohteet > Kotimaa

All Nippon Airways (Nagoya, Okinawa, Osaka Itami, Osaka Kansai, Sapporo, Tokio Haneda, Tokio Narita)
Amakusa Airlines (Amakusa)
Japan Airlines (Nagoya, Okinawa, Osaka Itami, Osaka Kansai, Tokio Haneda, Tokio Narita)
Oriental Air Bridge (Fukue, Kamigoto, Ojika)
Skymark Airlines (Tokio Haneda)
Lentoyhtiöt ja kohteet > Ulkomaat

All Nippon Airways
Air China (Peking, Chengdu, Dalian, Shanghai-Pudong)
Asiana Airlines (Busan, Jeju, Soul-Incheon)
Cathay Pacific Airways (Hongkong, Taipei-Taiwan Taoyuan)
China Airlines (Taipei-Taiwan Taoyuan)
China Eastern Airlines (Peking, Shanghai-Pudong, Qingdao, Xi'an)
China Southern Airlines (Dalian, Kanton, Guilin, Haikou, Shenyang, Wuhan)
Continental Airlines
EVA Air (Taipei-Taiwan Taoyuan)
Finnair (Helsinki)
Garuda Indonesia (Denpasar/Bali)
Japan Airlines (Shanghai-Pudong)
JALways (Honolulu)
Korean Air (Busan, Soul-Incheon)
Philippine Airlines (Manila)
Singapore Airlines (Singapore)
Thai Airways International (Bangkok)
Vietnam Airlines (Hồ Chí Minhin kaupunki)
Aiheesta muualla

Wikimedia Commonsissa on kuvia tai muita tiedostoja aiheesta .
Fukuoka Airport Map (Arkistoitu – Internet Archive) (englanniksi)
About Fukuoka Airport (Arkistoitu – Internet Archive) (englanniksi)
Fukuoka Airport Building Co.,Ltd (Arkistoitu – Internet Archive) (englanniksi)
Fukuokan kaupungin metron Kūkō-linja
Chikuhi-linja << | Meinohama | Muromi | Fujisaki | Nishijin | Tōjinmachi | Ōhorikōen | Akasaka | Tenjin | Nakasu-Kawabata | Gion | Hakata | Higashi-Hie | Fukuokan lentoasema
Metroaseman portit.
Fukuokan lentoaseman pohjapiirros
Georg Fraser

Georg Fraser
Georg Fredrik Fraser (19. toukokuuta 1849 Suomenlinna – 31. lokakuuta 1937) oli suomalainen eversti ja ruotsin kielellä kirjoittanut kirjailija.